b"\n_START_ARTICLE_\nVampyyrip\xc3\xa4iv\xc3\xa4kirjat (2. tuotantokausi)\n_START_SECTION_\nJuoni\n_START_PARAGRAPH_\nVampyyrip\xc3\xa4iv\xc3\xa4kirjat on tarina kahdesta vampyyriveljeksest\xc3\xa4, jotka ovat rakastuneet samaan kauniiseen naiseen ja kamppailevat koko kaupungin kohtalosta. Ensimm\xc3\xa4isen kauden aikana Stefan ja Damon Salvatore palasivat kotikaupunkiinsa Mystic Fallsiin eritt\xc3\xa4in erilaisista syist\xc3\xa4 - Stefan halusi tutustua Elena Gilbertiin, joka on kuin Katherine Piercen, veljesten vuonna 1864 rakastaman naisen, kaksoisolento; kun taas Damonin aie oli vapauttaa Katherine haudasta, jonne h\xc3\xa4n uskoi t\xc3\xa4m\xc3\xa4n joutuneen haudatuksi. Ensimm\xc3\xa4isen kauden lopussa Elenan set\xc3\xa4 oli laittanut asiat j\xc3\xa4rjestykseen, jotta Perustajien p\xc3\xa4iv\xc3\xa4n juhlinta p\xc3\xa4\xc3\xa4ttyisi valtavaan kaaokseen, tuhoon ja kuolemaan, ja joutui todistamaan samalla Katherine Piercen paluun._NEWLINE_Toisella kaudella Katherine Piercen paluu Mystic Fallsiin aiheuttaa kolmiodraaman Stefanin, Damonin ja Elenan v\xc3\xa4lill\xc3\xa4, muiden Mystic Fallsin asukkaiden valitessa puolensa jouduttuaan uudenlaisen vaaran uhreiksi. Uusia ja odottamattomia yst\xc3\xa4vyyksi\xc3\xa4 muodostuu, liittolaisista tulee vihollisia ja syd\xc3\xa4mi\xc3\xa4 s\xc3\xa4rkyy. Stefan ja Damon joutuvat kohtaamaan raa'emman ja pirullisemman vihollisen kuin he ovat koskaan kuvitelleetkaan. Ja he riisuvat paitansa... lopulta.\n_START_SECTION_\nTuotanto\n_START_PARAGRAPH_\nSarjan julkistettiin jatkuvan ainakin toisen 22 jaksoa sis\xc3\xa4lt\xc3\xa4v\xc3\xa4n tuotantokauden verran 16. helmikuuta 2010. TV Guide kertoi Ian Somerhalderin olevan sarjan parhaiten palkattu n\xc3\xa4yttelij\xc3\xa4, t\xc3\xa4hden ansaitessa 40,000 dollaria per jakso."